Kamu bisa jelasin ke aku soal Dwikorita Karnawati dalam bahasa jawa?

Prof. Dwikorita Karnawati, M.Sc., Ph.D ya iku akademis lan dhosèn Indonésia. Dhèwèké ya iku Rektor wanita sepisanan Universitas Gadjah Mada, genteni Prof. Dr. Pratikno, M.Soc.Sc., kang pinilih minangka Mantri Sekretaris Nagara wiwit 27 Oktober 2014. Dhèwèké pinilih minangka rektor lumantar sidang pleno Majelis Wali Amanat (MWA) ing panetapan rektor antarwaktu. Dhèwèké pinilih lumantar musyawarah mufakat 19 anggota MWA. Saka 23 anggota MWA, papat ing antarané ora bisa mèlu, ya iku Sri Sultan HB X, Jenderal (purn) TNI Luhut Pandjaitan, Hery Zudianto, lan Sri Suparjatie. Candhake dikukuhaké  déning Majelis Wali Amanat Universitas Gadjah Mada ing 22 November 2014, minangka Rektor UGM masa bakti 2014-2017 lan dilantik ing 24 November 2014. Sadurungé dhèwèké tau dadi njabat Wakil Rektor (Warek) Babagan Kerja Sama dan Alumni.

Dwikorita dikenal minangka nimpuna lan pengamat prakara kerentanan tanah awit lindhu. Salah sijiné penelitiane ya iku gawé zona utawa peta laladan Bantul kang rawan marang lindhu lan tingkat intensitas kerentanane sawisé lindhu 27 Mèi 2006. Dhèwèké dikukuhake minangka Guru Besar Fakultas Teknik UGM, bebarengan karo bojone Prof. Ir. Sigit Priyanto, M.Sc., Ph.D.

Dhèwèké uga kanca cedhaké Mantri Kelautan dan Perikanan Susi Pudjiastuti. Malah nalika SMAN 1 Yogyakarta, kekarone lungguh sebangku